open-index/open-wikipedia-markdown huggingface dataset:
Rudus

**Rudus** (soome keeles *Rudus Oy*; kasutatakse kaubamärki **Rudus**) on Soome ettevõte, mis tegeleb peamiselt ehitusmaterjalide tootmisega.

Ruduse tooteid (kaubabetooni, betoontooteid, killustikku jms) kasutatakse nii elamu- kui ka tööstusehitustel, põllumajandusrajatistel ja taristuehitustel.

Soomes on Rudus Oy oma valdkonna juhtiv ettevõte. Tal on riigis umbes 90 betoonitoodete ja betoonitehast. Alates 1999. aastast kuulub Rudus maailma juhtivasse ehitusmaterjalide kontserni CRH.

Lisaks Soomele tegutseb Rudus ka Eestis (Rudus AS) ja Venemaal (Peterburis töötab ühisettevõte OOO LujaBetomiks).

## Viited

## Välislingid
*Ametlik koduleht
Hillerød

**Hillerød** on linn Taanis Pealinnapiirkonnas, Sjællandi saare põhjaosas.

Hillerødis asub renessanss-stiilis Frederiksborgi loss, mis on ümbritsetud barokkstiilis parkidega.

## Viited
Eesti Jõutõsteliit

**Eesti Jõutõsteliit** (inglise keeles *Estonian Powerlifting Federation*) on Eesti jõutõstmise alaliit. 

Liit koordineerib jõutõstmisega seotud tegevust Eestis. Liidu liikmeteks on 2016. aasta seisuga 14 spordiklubi üle Eesti. Peakorter asub Tallinnas. Liidu president on Alexander Andrusenko.

Eesti Jõutõsteliit loodi 1993.aastal. Kuni selle ajani tegutseti sektsioonina Eesti Tõstespordiliidu juures. Üks Eesti jõutõstmisele aluse panijaid Mati Õun on olnud aastatel 1980–1991 Eesti NSV Tõstespordiföderatsiooni jõutõstekomisjoni esimees. Aastast 2000 on ta Eesti Jõutõsteliidu auesimees.

Alates 2006. aastast kuulub Eesti Jõutõsteliidu alla ka sangpommi sektsioon.

Liit kuulub nii Euroopa Jõutõstmise Föderatsiooni (EPF) kui ka Rahvusvahelise Jõutõstmise Föderatsiooni (IPF). Oma tegutsemise algusest on Eesti Jõutõsteliit Eesti Olümpiakomitee liige.

## Viited

## Välislingid
*Koduleht
*Klassikalise jõutõstmise Eesti rekordid. powerlifting.ee
*Lühivideo Siim Rasti Eesti rekordi püstitamisest (<small>lamades surumises 322,5 kg</small>). sport.delfi.ee, 2. aprill 2018
Cockburn Town

**Cockburn Town** (/ˈkoʊbərn/ KOH-bərn, vahel ka sarnaselt saare nimega **Grand Turk**) on Kariibi meres asuva Turksi ja Caicose saarte pealinn. Tegemist on asuala vanima ja suurima järjepideva asustusega, kus pesitsevad ka asumaa valitsus, peamine rahvusvaheline lennujaam, hariduskeskused ning ainuke haigla. Cockburn Townis on umbkaudu 5000 elanikku.

Linn on saanud nime Francis Cockburni järgi, kes oli aastatel 1837–1844 Suurbritannia teenistuses Bahama kubernerina. 

## Ajalugu
Asula rajasid Bermudast pärit soolakogujad 1681. aastal, sest linn asus heas kohas soolakogumiseks. Grand Turki vanalinn on seetõttu mõjutatud Briti koloniaalaja arhitektuurist. Samas on suur osa linnast mitu korda uuesti üles ehitatud, kuna linn asub orkaanide ohualal. Cockburn Town sai asumaa keskuseks 1766. aastal.

## Viited
Sauvo vald

**Sauvo** on vald Soomes Päris-Soome maakonnas. Sauvo elanike arv 30. aprill 2018 oli 3003. Sauvo hõlmab 299,47 km² suuruse maa-ala.

Sauvo valda liideti 1969. aastal Karuna vald.

## Välislingid
* Sauvo koduleht
Balti turniir 2018

**[[Balti turniir (jalgpall)|Balti turniir]] 2018** toimus 30. maist kuni 5. juunini 2018. Turniiri võitis Läti, teise koha sai Eesti ja kolmanda koha Leedu.

## Mängud

## Tulemuste tabel

## Viited
Liivi-eesti-läti sõnaraamat

"**Liivi-eesti-läti sõnaraamat**" (liivi keeles "Līvõkīel-ēstikīel-lețkīel sõnārōntõz", läti keeles "*Lībiešu-igauņu-latviešu vārdnīca*") on 2012. aastal Tartu Ülikooli ja Läti Keele Agentuuri välja antud sõnaraamat, mille koostasid Tiit-Rein Viitso ja Valts Ernštreits. Raamat sisaldab umbes 13 000 märksõna. Raamatus on 415 lehekülge.

## Välislingid
* Liivi-eesti-läti sõnaraamat
Koski vald

**Koski vald** (ka *Koski Tl*) on vald Soomes Päris-Soome maakonnas.

Koski valla elanike arv 30. aprill 2018 oli 2353. Koski vald hõlmab 192,42 km² suuruse maa-ala.

## Välislingid
* Koski valla koduleht
Oripää vald

**Oripää** on vald Soomes Päris-Soome maakonnas. Oripää elanike arv 30. aprill 2018 oli 1 376. Oripää hõlmab 117,72 km² suuruse maa-ala.

## Välislingid
* Oripää koduleht
Augšzeme kõrgustik

**Augšzeme kõrgustik** (läti keeles *Augšzemes augstiene*) on kõrgustik Läti lõunaosas, ajaloolises Augšzemes. Kõrgustik on osa Balti seljandikust. Kõrgustiku kõrgeim koht on Eglukalns (220 m). Kõrgustikul on palju järvi, neist suurim on Sventesi järv.
Borowa MC

**Borowa MC** on Läti ansambel. Ansambel asutati 2004. Ansambel teeb koostööd plaadifirmaga Microphone Records. Ansambel on laulnud latgalikeelseid laule.

2005 ilmus ansambli debüütalbum "Trepis iz nakurīni", kus kõik laulud on latgalikeelsed.

## Koosseis
*Aigars Runčis
*Ingars Gusāns
Priikooli õigus

**Priikooli õigus** kuni kõrgema kooli lõpetamiseni oli Eesti esimese vabariigi ajal antud hüveVabadussõjast osavõtnud kooliõpilastele (õppursõduritele).

Ajutine Valitsus võttis 22. aprillil 1919 vastu määruse kooliõpilastele-sõduritele hariduse andmise kohta riigi kulul. Selle järgi pidid kõik kooliõpilased, kes Vabadussõjast väeliinil osa olid võtnud, saama riigi kulul riigi või kohaliku omavalitsuse õppeasutuses tasuta hariduse kuni kõrgema kooli lõpetamiseni.

Priikooli saamise õigusi täpsustati 29. juuni 1921 seadusega, milles piirati tasuta hariduse saamist vaid ühes alg- ja keskkoolis ning selle lõpetamise järel vaid ühes kõrgkooli või ülikooli teaduskonnas õppimisega. Samuti võis tasuta hariduse andmisest loobuda õpilase edasijõudmatuse korral. Haridusministeeriumi loal võis vastava avaliku kooli puudumisel või mõnel muul mõjuval põhjusel saada tasuta hariduse ka mõnes erakoolis.

## Viited
Rahvusvaheline Jõutõstmise Föderatsioon

**Rahvusvaheline Jõutõstmise Föderatsioon**, lühend **IPF**, (inglise keeles *International Powerlifting Federation*) on maailmas jõutõstmise alaliite ühendav spordiorganisatsioon. 

Föderatsioon, mis asutati 1972. aastal, koordineerib jõutõstmisega seotud tegevust maailmas. IPF-i liikmeteks on üle saja riigi jõutõstmise alaliidu, sealhulgas Eesti Jõutõsteliit. Peakorter asub Luxembourgis. Liidu president on 2012. aastast Gaston Parage Luksemburgist.

IPF-i tunnistab Global Association of International Sports Federations (GAISF) ja Rahvusvaheline Olümpiakomitee.

IPF-i esimesed ametlikud maailmameistrivõistlused (*IPF World Championships*) peeti 1973. aastal Ameerika Ühendriikides Harrisburgis.

## Maailmameistrivõistlused
IPF-i egiidi all toimuvad igal aastal maailmameistrivõistlused (neid on erinevaid). Maailmameistriks on tulnud ka Eesti sportlasi: 2013. aasta juunis Venemaal Suzdalis toimunud maailmameistrivõistlustel klassikalises jõutõstmises avatud klassis tuli Alex-Edward Raus võitjaks.

## Vaata ka
*Euroopa Jõutõstmise Föderatsioon

## Viited

## Välislingid
*Koduleht
*MM-tulemused aastate lõikes. powerlifting-ipf.com
Andaja

**Andaja** on Leedu folkrokiansambel. Ansambel asutati 2002 Varėna linnas. 

Ansambel teeb koostööd plaadifirmaga Dangus.

## Koosseis
*Daiva Pelėdaitė (vokaal)
*Linas Petrauskas (basskitarr)
*Tomas Stonys (klahvpillid)
*Mantas Galinis (trummid)

## Diskograafia
*2006 "Iš Atminties
*2017 "Atvaras"
Marttila vald

**Marttila** on vald Soomes Päris-Soome maakonnas. Marttilas on 30. aprilli 2018 seisuga 1993 elanikku. Marttila hõlmab 195,99 km² suuruse maa-ala.

## Välislingid
* Marttila koduleht
Hooldustöötaja

**Hooldustöötaja** on hoolekande- ja tervishoiutöötaja, kelle töö eesmärk on toetada ja abistada abivajajat väärika elu korraldamisel ning võimalikult kõrge elukvaliteedi saavutamisel.

Hooldustöötaja hoolitseb abivajaja füüsiliste, sotsiaalsete ja psüühiliste vajaduste rahuldamise eest ning juhendab ja toetab teda funktsionaalsete häirete ja rehabilitatsiooni korral, aidates tervist taastada, saavutada ja säilitada ning toetab teda surma lähenedes. Hooldustöötaja töötab erinevas vanuses ja kultuuritaustaga inimestega, kes oma elusituatsiooni tõttu või muul põhjusel vajavad abi, hooldust, juhendamist või tuge.

Hooldustöötaja järgib inimõigusi, kutse-eetikat ja võrdse kohtlemise põhimõtteid. Ta teeb koostööd ja suhtleb abivajaja, tema lähedaste, sugulaste ja teiste võrgustiku töötajatega.

## Väljaõpe
Eestis saab hooldustöötaja ametit õppida ametikoolides, kutsehariduskeskustes või rakenduskõrgkoolides (näiteks Tallinna Tervishoiu Kõrgkoolis ja Tartu Tervishoiu Kõrgkoolis). Õpiaeg on kaks aastat.

## Viited
Radio SWH Rock

**Radio SWH Rock** on Läti raadiojaam, mis mängib rokkmuusikat. Raadiojaam asutati 2001. aastal. Jaama omanik on Communicorp.

Raadiojaam edastab programmi sagedustel FM 89,2 Riias ja FM 95,6 Liepājas.

Tütarjaamad: Radio SWH, Radio SWH+.

## Välislingid
*Koduleht
Latgale kõrgustik

**Latgale kõrgustik** (läti keeles *Latgales augstiene*) on kõrgustik Läti kaguosas.

Kõrgustiku pikkus põhjast lõunasse on umbes 90&nbsp;km ja idast läände umbes 80&nbsp;km. Kõrgustiku kõrgeim koht on Liepukalns (289&nbsp;m).
Läti Instituut

**Läti Instituut** (läti keeles *Latvijas Institūts*) on Läti kultuuriasutus, mille ülesanne on tutvustada Lätit välismaal. 

Instituut asub Riias. Instituut asutati 1998. 

Instituudi esimene juht oli Vaira Vīķe-Freiberga. 1998–2000 juhtis instituuti Imants Ziedonis.

## Viited

## Välislingid
*Instituudi koduleht
NickiHndrxx

**"NickiHndrxx"** (hääldatud kui Niki Hendriks) on Nicki Minaji ja Future'i maailmaturnee. Nicki ja Future käivad Lõuna-Ameerikas ja Euroopas. 

## Asukohad
7. juuli: Quebec City, Quebec – Impérial Bell 

17. august: Des Moines, IA – Water Works Park 

1.-2. september: Philadelphia, PA – Made in America Festival 

21. september: Baltimore, MD – Royal Farms Arena

23. september: Washington – Capital One Arena

26. september: Detroit, MI – Little Caesars Arena

28. september: Chicago, IL – United Center

29. september: Cincinnati, OH – US Bank Arena

1. oktoober: Toronto, Ontario – Air Canada Center

2. oktoober: Buffalo, NY – KeyBank Center

4. oktoober: Boston, MA – TD Garden

5. oktoober: Uncasville, CT – Mohegan Sun Arena

7. oktoober: Newark, NJ – Prudential Center

11. oktoober: Brooklyn, NY – Barclays Center

14. oktoober: Raleigh, NC – PNC Arena

16. oktoober: Charlotte, NC – Spectrum Center

19. oktoober: Miami, FL – American Airlines Center

20. oktoober: Orlando, FL – Amway Arena

21. oktoober: Phoenix, AZ – Lost Lake Festival 

23. oktoober: Memphis, TN – FedEx Forum

28. oktoober: Nashville, TN – Bridgestone Arena 

30. oktoober: New Orleans, LA – Smoothie King Center

1. november: Dallas, TX – American Airlines Center

2. november: Houston, TX – Toyota Center

4. november: Kansas City, MO – Sprint Center

6. november: Denver, CO – Pepsi Center

9. november: Portland, OR – Moda Center

10. november: Seattle, WA – Tacoma Dome

16. november: San Jose, CA – SAP Center

17. november: Sacramento, CA – Golden 1 Center

20. november: Los Angeles, CA – The Forum

24. november: Las Vegas, NV – MGM Grand

21. veebruar 2019: München, Saksamaa – Olympiahalle

22. veebruar 2019: Bratislava, Slovakkia – Ondrej Nepela Arena

24. veebruar 2019: Lodz, Poola – Atlas Arena

25. veebruar 2019: Budapest, Ungari – Budapest Sport Arena

28. veebruar 2019: Berliin, Saksamaa – Mercedes Benz Arena

1. märts 2019: Kopenhaagen, Taani – Royal Arena

3. märts 2019: Oslo, Norra – Spektrum

4. märts 2019: Stockholm, Rootsi – Ericsson Globe

6. märts 2019: Brüssel, Belgia – Palais 12

7. märts 2019: Pariis, Prantsusmaa – AccorHotels Arena

9. märts 2019: Bordeaux, Prantsusmaa – Metropole Arena

11. märts 2019: London, Inglismaa – The 02

14. märts 2019: Birmingham, Inglismaa – Arena Birmingham

15. märts 2019: Dublin, Iirimaa – 3Arena

17. märts 2019: Glasgow, Šotimaa – SSE Hydro

18. märts 2019: Manchester, Inglismaa – Manchester Arena

20. märts 2019: Esch-sur-Alzette, Luksemburg – Rockhal

22. märts 2019: Frankfurt, Saksamaa – Festhalle

23. märts 2019: Köln, Saksamaa – Lanxess Arena

25. märts 2019: Amsterdam, Holland – Ziggo Dome

27. märts 2019: Zürich, Šveits – Hallenstandion

28. märts 2019: Genf, Šveits – Arena Geneva
Tham Luangi koopa päästetööd

**Tham Luangi koopa päästetööd** olid ajavahemikus 23. juuni kuni 10. juuli 2018 Tai põhjaosas Chiang Rai provintsis läbi viidud päästetööd, mille käigus päästeti Tham Luang Nang Noni koopasse tulvaveelõksu jäänud noorte jalgpallikoondise 12 mängijat ja nende treener. Hukkus 1 päästetöötaja (sukelduja).

Päästetöödel osales inimesi mitmest riigist, sealhulgas Ameerika Ühendriikidest, Austraaliast, Belgiast, Filipiinidelt, Hiinast, Iisraelist, Indiast, Jaapanist, Laosest, Madalmaadest, Myanmarist, Rootsist, Saksamaalt, Soomest, Taanist, Tšehhi Vabariigist, Ukrainast, Venemaalt ja Ühendkuningriigist.

## Viited
Stadio Renzo Barbera

**Stadio Renzo Barbera** on staadion Itaalias Palermos. Renzo Barbera mahutab 36 349 pealtvaatajat.

Oma kodumänge peab staadionil US Palermo.

Staadion avati 24. jaanuar 1932.

Staadionil toimusid 1990. aasta jalgpalli maailmameistrivõistluste mängud.
Madis Kütt (juutuuber)

**Madis Kütt**  (sündinud 4. märtsik 2003) on tuntud kui eesti juutuuber **SEPIC!**, kelle Youtube'i kanalil on üle 18 000 tellija. 

Tema kõige kuulsam video on "Pael", mida oli 14. jaanuari 2023 seisuga vaadatud üle 1 380 000 korra. "Pael" on paroodia Bazzi loost "Mine". Seda ümisesid koolilapsed üle terve Eesti ja see andis tohutu hüppe tema karjäärile. Samuti on ta ka üles laadinud populaarsed videod "Halvustame lapsi", "Halvustame lapsi 2" jne.

Madis tegi YouTube'i keskkonnas sageli otseülekandeid, kuid hetkel on ta "pühendunud" muusika loomisesse. Ta on ka välja andnud oma artisti nimega "K-OTIK" kaks albumit: "Not the First Album" ja "Not the Second Album". Kütt on õppinud Tallinna Kristiine Gümnaasiumis ja Tallinna Kunstigümnaasiumis. Seoses Tallinna Kunstigümnaasiumi projektipäevadega, on ta teinud video "Matemaatika" , mida võib leida tema teisest kanalist "Madis Vlog".

Vahepeal proovis Kütt esitada oma kanali sisu inglise keeles, kuid sügisel 2021 loobus sellest ja tegutseb edasi eestikeelse sisu tootmisega. 

Talle meeldib mängida kitarri, ukulelet, klaverit ja plokkflööti. Muusikakoolis on ta õppinud trummimängu.  YouTube'i sisu loomisega on ta tegelenud kümme aastat. Madis on ka omanud kanalit TeamKanad, kuid andis selle kanali ühele oma fännile. 

Eelmiste kanalite nimed:
* DJ Matu
* Cruffy
* DinosaurusedonLahedad
* DinosaurusedonMuhedad
* KanadonLahedad
* KanadonMuhedad
* SHWAM (tf)

Teised kanalid:
* Madis Vlog
* KanadonMuhammed 

## Viited

## Välislingid

* SEPIC!-u YouTube'i kanal
* Pael (SEPIC!-u populaarseim video
* HALVUSTAME LAPSI w/Johannes Lilover (SEPIC!-u üks populaarsetest videotest
* HALVUSTAME LAPSI 2 (PART 1) (SEPIC!-u üks populaarsetest videotest
* HALVUSTAME LAPSI 2 (PART 2) (SEPIC!-u üks populaarsetest videotest
Ellex

**Ellex** on Baltimaades tegutsev advokaadibüroode ühendus. 

Ühendusse kuuluvad Eestis tegutsev Ellex Raidla, Lätis tegutsev Ellex Klavins ja Leedus tegutsev Ellex Valiunas.

Seisuga 2021 töötas Ellexis 278 inimest, seejuures Eestis 75 inimest, Lätis 50 ning Leedus 153.

## Viited
Universal

**Universal** võib tähendada järgmist:
*Universal Music Group, plaadifirma
*NBCUniversal, meelelahutusettevõte
**Universal Pictures, USA filmistuudio, mis on NBCUniversali tütarettevõte
**Universal Animation Studios, USA animafilmistuudio, mis on NBCUniversali tütarettevõte
**Universal Channel, telekanal, mille omanik on NBCUniversal
**Universal Television
*Universal (Indiana), linn USA-s Indiana osariigis
Liepāja sadam

**Liepāja sadam** (läti keeles *Liepājas osta*) on sadam Lätis Liepājas. 

Liepāja sadam on suuruselt Läti kolmas sadam ja kuulub Liepāja vabamajanduspiirkonna koosseisu. Sadama akvatooriumi pindala on 810 ha.

Sadama kohta on esimesed teated aastast 1263.

### Sadamast väljuvad laevad
Vega (kanderakett)

**Vega** (akronüüm itaaliakeelsest nimetusest *Vettore Europeo di Generazione Avanzata*) on Arianespace'i kanderakett, mida arendavad Itaalia Kosmoseagentuur ja Euroopa Kosmoseagentuur. Kanderaketi arendamine algas 1998. aastal ja selle esmalend toimus 13. veebruaril 2012 Guajaana kosmosekeskusest.

Vegat kasutatakse väikeste, 300 kuni 2500 kg kaaluvate laadungite jaoks, mis saadetakse polaar- või Maa-lähedasele orbiidile.

7. mail 2013 viidi Guajaana kosmodroomilt kanderaketiga Vega Maa orbiidile Eesti tudengisatelliidi programmi raames ehitatud Eesti esimene tehiskaaslane ESTCube-1.
Kanderaketiga Vega viidi orbiidile ka eesti kuupsatelliit ESTCube-2. Start toimus 9. oktoobril 2023, kuid satelliit tõenäoliselt ei eraldunud kanderaketist ning hävis.

Kanderakett on nimetatud Lüüra tähtkuju heledaima tähe Veega järgi.

Kanderaketi Vega variant Vega-C tegi esimese eduka stardi 13. juulil 2022, kui viis orbiidile Itaalia satelliidi LARES-2 ja kuus kuupsatelliiti. Vega-C teine start 21. detsembril 2022 ebaõnnestus. Kanderaketi teise astme tööle hakates kaldus rakett plaanitud trajektoorilt kõrvale ja pardal olnud kaks prantsuse kaugseiresatelliiti Pléiades Neo ei jõudnud orbiidile.

## Viited
Kitee Gümnaasium

**Kitee Gümnaasium** (soome keeles *Kiteen lukio*) on gümnaasium Kitees Põhja-Karjala maakonnas Ida-Soome läänis. 

Gümnaasium on asutatud 1962. aastal. Seal õpivad peamiselt Kitee linnast ning Rääkkylä ja Tohmajärvi vallast pärit koolinoored. Õpilasi on umbes 170.

Kitee gümnaasium asub Kitee keskosas asuva koolikompleksis aadressil  Koulutie 3. Samas kompleksis paiknevad ka Arppe kool ja Kitee linnaraamatukogu.

Kitee gümnaasiumi vana hoone, mis ehitati 1960. aastatel, lammutati 2008. aastal, sest tunnistati õppimistingimustele mittevastavaks hoones tekkinud siseõhuprobleemide tõttu (hallituse vohamine). Aastatel 2009–2010 ehitati uus gümnaasiumihoone.

## Vilistlasi
Kitee Gümnaasiumi on lõpetanud 1992. aastal soome päritolu Eesti lastekirjanik Mika Keränen.

## Viited

## Välislingid
*Koduleht. kitee.fi
*Lukio. kiteeseura.com
ÜRO rahuvalve

**ÜRO Rahuvalvejõud** on ÜRO Julgeolekunõukogu alluvusse kuuluv sõjavägi, mis koosneb ÜRO liikmesriikide sõjaväelastest. ÜRO saadab rahuvalvejõud sinna, kus on poliitiliselt ja sõjaliselt pingelised olukorrad ning vajatakse abi.

2023. aasta alguse seisuga on ÜRO Rahuvalvejõud 12 konfliktipiirkonnas:

* MINUSMA, Mali
* MINUSCA, Kesk-Aafrika Vabariik
* MONUSCO, Kongo Demokraatlik Vabariik
* MINURSO, Lääne-Sahara
* UNDOF, Golani kõrgendikud
* UNFICYP, Küpros
* UNIFIL, Liibanon
* UNISFA, Abyei
* UNMIK, Kosovo
* UNMISS, Lõuna-Sudaan
* UNMOGIP, India, Pakistan
* UNTSO, Lähis-Ida

## Viited

## Välislingid

*United Nations Peacekeeping, ametlik veeb
*United Nations Peace Operations
*MINUSMA, United Nations Multidimensional Integrated Stabilization Mission in Mali
*UNIFIL, United Nations Interim Force In Lebanon
LO

**Lo** tähendab järgmist:
*Lo on Prantsusmaa jõgi
*Lo on Vietnami jõgi
*Lo (saar), Vanuatu saar

**lo** tähendab järgmist:
*lo on lao keele kood ISO 639-1 järgi
*...
2018. aasta vehklemise Euroopa meistrivõistlused

**2018. aasta vehklemise Euroopa meistrivõistlused** olid Euroopa meistrivõistlused vehklemises, mis toimusid 16.–21. juunini 2018 Serbias Novi Sadis.

## Tulemused
### Mehed

### Naised

### Medalitabel

## Välislingid
*Koduleht
Wilcken

**Wilcken** on mitme aadlisuguvõsa nimi:
*Wilcken a. d. H. Bewershof (Bebri)
*Wilcken a. d. H. Kerjel (Kärgula)
*Wilcken a. d. H. Waddemois (Vaimõisa)
Jalgpallurite suurimate üleminekutasude loend

Järgnev on **loetelu kõige suurematest üleminekutasudest**, mis on eales jalgpallurite eest makstud. 

Esimene teadaolev üleminekutasu maksti Willie Grovesi eest, kes liikus 1893. aastal West Bromwich Albionist Aston Villasse 100 Inglise naela eest. See toimus vaid kaheksa aastat pärast Inglismaa Jalgpalliliidu elukutselisele jalgpallile keskendumise järel aastal 1885. Praegune üleminekutasu rekord on Neymari eest makstud 222 miljonit eurot (198 miljonit naela), kes liikus FC Barcelonast Paris Saint-Germaini 3. augustil 2017.

## Suurimad tasud
Kõige kallimad üleminekud on toimunud seitsme Euroopa kõrgliiga – Ligue 1 (Prantsusmaa), Primera División (Hispaania), Premier League (Inglismaa), Serie A (Itaalia), Bundesliga (Saksamaa), Primeira Liga (Portugal) ja Eredivisie (Holland) – klubide vahel.

*01.09.2025 seisuga. Tasud on toodud miljonites eurodes.*  

## Galerii

File:Kylian Mbappé Russia 2018 (cropped).jpg|Kylian Mbappé, kõige kallim noormängija, kõige kallim siseriiklik üleminek
File:Enzo Fernández 2025 FIFA Club World Cup Final.jpg|Enzo Fernández, kõige kallim poolkaitsja
File:2021 Joško Gvardiol 2 (cropped2).jpg|Joško Gvardiol, kõige kallim kaitsja
File:Chelsea vs. Arsenal, 29 May 2019 21 (cropped).jpg|Kepa Arrizabalaga, kõige kallim väravavaht


## Viited
Arppe Kool

**Arppe Kool** (soome keeles *Arppen koulu*) on põhikool Kitees Põhja-Karjala maakonnas Ida-Soome läänis. 

1997. aastal nimetati kool Kitees sündinud töösturi Nils Ludvig Arppe (1803–1861) auks Arppe Kooliks. 

Kitee keskosas asuva koolikompleksi kuulub mitu hoonet. Peahoone asub aadressil Koulutie 3. Kompleksi üks hooneid, 2006. aastal Arppe kooliga liidetud põhikool **Rantala kool** (*Rantalan koulu*), asutati 1863. aastal *[[kansakoulu]]na*. Kompleksi jääb ka Kitee Gümnaasium ja Kitee linnaraamatukogu.

Arppeni kool on rohkem kui 500 õpilasega üldhariduslik kool. Koolis on ligi 70 õpetajat.
Arppeni kooli uus koolihoone valmis 2015. aasta suvel. Uues koolihoones, mida kutsutakse Arppeni Majaks (*Arppen-talo*) asuvad põhikooli 5.–9. klassid. Rantala Majas (*Rantala-talo*) paiknevad algklassid 1.–4. klassid.

Arpeni Maja vana hoonega juhtus sama lugu, mis Kitee gümnaasiumi vana hoonega. Hoone, mis oli ehitatud 1970. aastatel, tunnistati õppimistingimustele mittevastavaks selles tekkinud siseõhuprobleemide tõttu (hallituse vohamine). Hoone tuli lammutada ja selle asemele rajati 2015. aastal uus koolihoone. 

## Viited

## Välislingid
*Arppen koulu. kitee.fi
*Koulukeskus. kiteeseura.com
Busters

**Busters** (korea keeles 버스터즈) on viieliikmeline K-popi ansambel, mis loodi JTG Entertainmenti ja Monstergram Inc.i uue telesarja "Idol Rangers Power Busters" promomiseks. Ansambel debüteeris 27. novembril 2017 lauluga "Dream On". 

## Liikmed
* Minji (민지)
* Minjung (민정)
* Jisoo (지수)
* Chaeyeon (채연)
* Hyeongseo (형서)

## Diskograafia
### Laulud
#Dream On (내꿈꿔)
#Lalala (랄랄라)
#Grapes (포도포도해)
#Responsibility (책임져) 

### Albumid
#Dream On (내꿈꿔)
#Grapes (포도포도해)
Jeremy Hunt

**Jeremy Richard Streynsham Hunt** (sündinud 1. novembril 1966 Londonis) on Suurbritannia poliitik, ta kuulub Konservatiivsesse Parteisse.

Ta lõpetas Oxfordi Ülikooli Magdalen College'i, ta õppis seal filosoofiat, politoloogiat ja majandusteadust.

Aastal 2005 valiti ta Suurbritannia parlamendi alamkoja liikmeks South West Surrey valimisringkonnast. Samuti valiti ta Suurbritannia parlamendi liikmeks aastatel 2010, 2015 ja 2017.

12. maist 2010 kuni 4. septembrini 2012 oli ta Suurbritannia kultuuri, meedia ja spordiminister. 4. septembrist 2012 kuni 9. juulini 2018 oli ta Suurbritannia tervishoiuminister. 9. juulist 2018 24. juulini 2019 oli ta Suurbritannia välisminister. Alates oktoobrist 2022 kuni juulini 2024 oli ta Suurbritannia rahandusminister.

## Isiklikku
Tema isa oli admiral Nicholas Hunt. Ta on aastast 2009 abielus Lucia Guoga, tema abikaasa on pärit Xi'an Shist Hiinast; neil on poeg ja kaks tütart.
Lauri Väinmaa

**Lauri Väinmaa** (sündinud 2. augustil 1961 Tallinnas) on eesti pianist ja muusikapedagoog.

Ta alustas klaveriõpinguid Nõmme lastemuusikakoolis (õpetaja Ruuta Taras) ja lõpetas 1979. aastal Tallinna Muusikakeskkooli (õpetajad Ruuta Taras ja Bruno Lukk). Aastatel 1979–1982 õppis ta Tallinna Riiklikus Konservatooriumis ja lõpetas 1985. aastal P. I. Tšaikovski nimelise Moskva Riikliku Konservatooriumi (Lev Vlassenko ja Mihhail Pletnjovi klassis). Ta on õppinud ka Londoni Kuninglikus Muusikaakadeemias Christopher Eltoni juures.

1987. aastal kaitses Väinmaa Eesti Muusikaakadeemias magistritöö "Interpretatsiooniprobleeme Beethoveni haamerklaverisonaadis").

Pärast seda on ta töötanud Eesti Muusika- ja Teatriakadeemia õppejõuna. Aastatel 2001–2010 oli ta ühtlasi Tampere Ammattikorkeakoulu klaveriosakonna juhataja. Alates 2018. aasta juulist on Lauri Väinmaa Mustvee Muusika- ja Kunstikooli direktor.

Lauri Väinmaa on Tallinna Klaverifestivali algataja ja kunstiline juht.

Ta on plaadistanud neli CD-d firmale Warner Bros. ja Arvo Pärdi kogutud klaveriteosed BBC-le. Tema repertuaari kuulub peaaegu kogu Ludwig van Beethoveni klaverilooming.

Ta on esinenud koos Eesti Riikliku Sümfooniaorkestri, Hollandi, Läti ja Soome Raadio Sümfooniaorkestri ja veel paljude orkestritega.

Alates 2001. aastast mängib Lauri Väinmaa klaveriduos koos Piret Väinmaaga.

## Tunnustus
* 1980 – III Eesti pianistide konkursi võitja 
* 1980 – Minski vabariikidevahelise pianistide konkursi võitja 
* 1989 – eripreemia Šoti rahvusvahelisel pianistide konkursil
* 1990 – eripreemia William Kapelli rahvusvahelisel konkursil USA-s
* 1995 – Eesti Kultuurkapitali helikunsti sihtkapitali aastapreemia (kontserttegevus)

## Isiklikku
Tema ema oli pianist Viiva Väinmaa.

## Viited
Ante Rebić

**Ante Rebić** (sündinud 21. septembril 1993 Splitis) on Horvaatia jalgpallur, kes mängib ääremängijana Türi kõrgliiga meeskonnas Beşiktaş.

Tema täiskasvanukarjäär algas kodumaa klubis RNK Split. 2013. aastal liitus ta avalikustamata summa eest Itaalia kõrgliiga meeskonnaga Fiorentinaga. Suurema osa Fiorentina hingekirjas veedetud ajast oli Rebić laenul RB Leipzigis, Verona Hellases ja Eintracht Frankfurdis. Viimased aitas ta 2018. aastal DFB-Pokali võidule, lüües finaalmängus kaks väravat. Samal aastal sõlmis ta klubiga ka liitumislepingu. Septembrist 2019 suveni 2023 mängis ta AC Milanis. Suvel 2023 tema leping Milaniga lõppes ning ta liitus Besiktasiga.

Debüüdi Horvaatia jalgpallikoondises tegi Rebić 2013. aastal, samal aastal valiti ta Horvaatia aasta jalgpallilootuseks. Ta on esindas oma kodumaad maailmameistrivõistlustel nii 2014. kui ka 2018. aastal.

## Saavutused
;Frankfurdi Eintracht
*DFB-Pokal: 2017–18

;AC Milan
*Serie A: 2021–22

## Viited

## Välislingid

​
Sojuz (telekanal)

**Sojuz** () on kristlik Vene televisioonikanal, mis alustas tegevust 2005. aastal.

Telekanal Sojuz kuulub meediakontserni, mis hõlmab raadiojaama Voskresenje, mitu internetiprojekti, massiteabevahendeid, sealhulgas iganädalast «Pravoslanaja gazetat» ning uudisteagentuuri.

## Välislingid
* Koduleht
Esrumi järv

**Esrumi järv** on järv Taanis Sjællandi saare põhjaosas.

Esrumi järv on Taani veerohkeim järv ning veepeegli pindalalt suuruselt kolmas.

Esrumi järve ääres asub barokkstiilis parkidega ümbritsetud Fredensborgi loss.
Sunlight (ansambel)

**Sunlight** on Eesti tantsumuusika ansambel. 

Ansambel alustas tegevust 2016. aasta lõpus. Nende debüütsingel "Ootan sind veel" jõudis raadiotesse 2016. aasta detsembris ja püsis Raadio Elmari edetabelis üheksa nädalat.

Bändile panid aluse Raadio Elmari saatejuht Lauri Hermann ja WAF-kooli taustaga Kristo Poka, kellega liitusid kitarrist Kalmer Neidla ja klahvpillimängija Kristjan Reinvee.

2017. aasta suvel avaldas ansambel oma esimese muusikavideo "Veenus mu ees", mis filmiti koos tantsuklubi Tokra liikmetega.

## Viited

## Välislingid
*""Terevisioonis" esines ansambel Sunlight", ERR.ee, 27.02.2017
*"Suine Jutuke: Ansambel Sunlight", Elmari taskuhääling (podcast.elmar.postimees.ee), 27. juuni 2018
Sunlight

**Sunlight** on mitme asja nimi:

***[[Sunlight (raadiojaam)|Sunlight]]**, Tartus tegutsenud põrandaalune raadiojaam
***[[Sunlight (ansambel)|Sunlight]]**, Eesti tantsumuusika ansambel
***[[Sunlight (The Magiciani laul)|Sunlight]]**, The Magiciani 2014. aasta laul
***[[Sunlight (Nicky Byrne'i laul)|Sunlight]]**, Nicky Byrne'i 2016. aasta laul
***[[Sunlight Foundation]]**, avatud valitsemist propageeriv Ameerika Ühendriikide mittetulundusühing 
***[[Port Sunlight]]**, küla ja niinimetatud kompaniilinn Ühendkuningriigis
Saksa okupatsioon Lätis

**Saksa okupatsioon Lätis** oli Läti ala okupeerimine Saksa relvajõudude poolt Teise maailmasõja käigus aastatel 1941–1944. 

Saksa okupatsioonile Lätis eelnes Nõukogude okupatsioon Lätis (1940–1941) ja järgnes Nõukogude okupatsioon Lätis (1944–1991).
Vangistus

**Vangistus** on karistus kuriteo eest vabadusekaotusega, eesmärgiga suunata kinnipeetav õiguskuulekale käitumisele. 

Vangistus õiguslikus mõttes tuleneb seadustest. Eesti Vabariigi põhiseaduse § 20 kohaselt võib vabaduse ära võtta ainult seaduses ettenähtud tingimustel. Karistusseadustiku ptk 3 järgi on vangistus üheks kuriteo eest kohaldatavaks karistuseks. Vangistusseaduse § 6 sätestab, et vangistuse täideviimist korraldatakse kinnises vanglas või avavanglas eesmärgiga suunata kinnipeetav õiguskuulekale käitumisele. Lisaks VangS § 3 kohaselt võib vangistust kanda ka aresti näol. Teatud juhtudel on vangistuses ka veel õiguse mõistes süütuid ehk vahistatud (VangS § 4), kelle suhtes kohaldatakse eelvangistust.

Vangistus on oma olemuselt raskete psühholoogiliste mõjudega. Kuigi selle eesmärk on kuritegevuse vähendamine ja ärahoidmine, on avastatud, et selle efektiivsus on suhteliselt väike. Vangistus võib viia enesetapuni või rikkuda jäädavalt isiku psüühikat. Tihtipeale võib luua uusi kuritegelikke tutvusi, mis võib ka juhuslikult vangi sattunud inimese juhtida kriminaalsele teele.

Vanglate kontingendile on omane suurem vägivaldsus. Selle tekke kohta on kaks teooriat: sisseimportimise- ning deprivatsiooniteooria. Esimese teooria puhul arvatakse, et vangi sattunud võtavad kaasa oma eelmise elu harjumused ja mõjud. Tähtsal kohal on subkultuurilised arusaamad ja hierarhia, mis vajavad kehtestamist. Kui selliste arusaamadega isikud üksteisega kokku panna, siis on paratamatu, et tekivad konfliktid, mida osatakse lahendada vaid vägivallaga. Teise teooria kohaselt, avaldab halba mõju vangla ise. Vangid kannatavad paratamatult sildistamise mõjude all, puuduvad vabadus ja mugavused. Lisaks on piiratud võimalused suhtlemaks lähedastega. Samuti on kõik tihedalt kokku surutud ja ollakse pideva jälgimise all. Kõik need faktorid kasvatavad frustratsiooni, mis omakorda elatakse välja vägivallaga.

Vangistuse kõige raskem alaliik on üksikvangistus. Isoleeritustunde, sotsiaalsete vajaduste rahuldamatuse jm tegurid ja piirangud ilmestavad selle raskusastet. Selle tulemusel võivad esile kerkida erinevad psüühilised häired (ärevus, depressioon, motoorikahäired, hallutsinatsioonid jmt). Olenevalt üksikvangistuse pikaajalisusest võivad tekkida püsivad tagajärjed: reaalsustaju kadumine, isiksuse lagunemine või pöördumatud vaimuhaigused.

Vangistuse sisuks on isikult ühe tema põhiõiguse – õigus vabadusele – ära võtmine. See tähendab, et teatud ajaks piiratakse isiku liikumisvõimalust ja võimalust realiseerida sellega olemuslikult seotud subjektiivseid põhiõigusi. Samal ajal peavad kinnipeetavatel säilima teised põhiõigused.

Sellist karistust määratakse eesmärgiga suunata kinnipeetav õiguskuulekale käitumisele ja kaitsta kehtivat õiguskorda.

Vangistuse täideviimist võidakse korraldada nii kinnises vanglas kui ka avavanglas.

Isiku kinnipidamist vanglas enne kohtuprotsessi toimumist nimetatakse eelvangistuseks.

Tingimisi karistuse puhul määratakse süüdimõistetu kriminaalhooldaja järelevalve alla ja teda ei paigutata vanglasse.

## Vaata ka
* Loomade vangistus
* Vangistusõigus

## Viited

## Välislingid
* Kehtiv Vangistusseadus Riigi Teataja
Yle Puhe

**Yle Puhe** (varem **Yle Radio Peili**) oli Soome raadiojaam, mis edastas peamiselt jutusaateid ja vähesel määral muusikat. 

Jaam alustas tegevust 2006. aastal.

Raadiojaama sai kuulata kõikjal Soomes, näiteks Helsingis sagedusel 103,7 MHz.

2023. aasta veebruaris otsustas Yle nõukogu lõpetada Yle Puhe. Otsuse aluseks on meediakasutuse muutus. Kanali levikulud taheti kanda sisu tegemisele. Yle Puhe lõpetas tegevuse 7. jaanuaril 2024.

## Viited
Maardu Põhikool

**Maardu Põhikool** on  Maardu linnas asuv põhikool, kus toimub statsionaarne õpe I, II ja III kooliastmel. Kool on Maardu Linnavalitsuse hallatav asutus ja kooli pidajaks on Maardu linn.

Kooli aadress on Noorte 10, 74116 Maardu, Harju maakond.

## Välislingid
* Kooli koduleht
Maardu Gümnaasium

**Maardu Gümnaasium** on Maardu linnas aadressil Ringi 64 tegutsev üldhariduskool.  

2023/2024. õppeaastal õpib koolis 1006 õpilast, neist 148 õhtukooli õpilast. Õpetajaid on 135. Maardu Gümnaasium on vene ja eesti õppekeelega kool.

Kooli direktor on Kaider Vardja. 

## Viited

## Välislingid
* Kooli koduleht
All Things Go

**"All Things Go"** on Ameerika räppari ja laulja Nicki Minaji laul tema kolmandalt stuudioalbumilt "The Pinkprint". 

Laul avaldati 3. detsembril 2014. Laulu sõnad räägivad Nicki isikliku elu raskustest, millest ta on pidanud üle saama, alates pereprobleemidest ja abordist kuni lähedase inimese mõrvani. Laul sai head vastukaja: "kõige teravam laul tervelt albumilt."

## Viited
Anaconda

"**Anaconda**" on Ameerika räppari ja laulja Nicki Minaji laul. 

Laul on tema kolmandalt stuudioalbumilt "The Pinkprint". Laul anti välja 4. augustil 2014, YouTube'is videoga 19. augustil.  

"Anaconda" nomineeriti Grammy auhinnale 2015. aasta parima räpplaulu kategoorias.  
Laul sai RIAA topeltplaatinaauhinna.

## Viited
Barbie Tingz

"**Barbie Tingz**" on Ameerika naisräppari ja -laulja Nicki Minaji laul. Laul anti välja 12. aprill 2018 koos "Chun-Li'ga". 

10. aprillil 2018 andis Nicki nii "Barbie Tingzi" kui ka "Chun-Li" albumikaaned. 

"Barbie Tingzi" muusikavideo tuli välja 4. mail 2018.  Videos näitleb Nicki marionettnukku, plastnukku ja tantsijat (hiphop ja klassika). 

Esimese kümne päevaga osteti "Barbie Tingzi" 29 000 eksemplari ning see sai veebis 18 miljonit kuulamist. 

## Viited
Artists Rifles

**Artists Rifles** (varem ka **Artists' Rifles**) on Briti armee reservrügement.

Formeerituna 1859. aastal Londonis vabatahtlikest koosneva kergjalaväeüksusena, osales rügement nii Teises buuri sõjas kui ka Esimeses maailmasõjas, teenides hulga lahinguautasusid. Teise maailmasõja ajal teenis üksus ainult Suurbritannia piires, sest seda kasutati ohvitseride väljaõpetamiseks. Rügement saadeti 1945. aastal laiali, kuid formeeriti uuesti 1947. aastal, et taasluua eriväelastest Special Air Service Regiment (tänapäeval tuntud kui eriväeosa SAS).

Tänapäeval on üksuse täisnimi **21 Special Air Service Regiment (Artists) (Reserve)** (21 SAS(R)) ja koos 23 Special Air Service Regiment (Reserve)-iga moodustab see SAS-i reservkorpuse.

Üksuse nimetus tuleneb asjaolust, et selle algsete liikmete seas oli märkimisväärne hulk tuntud maalikunstnikke (nt Frederic Leighton), arhitekte, näitlejaid ja teisi loomeinimesi.

## Viited

## Kirjandus
* Gregory, Barry (2006). *A History of The Artists Rifles 1859–1947*. Barnsley: Pen & Sword Books. ISBN 978-1-84415-503-3.
* Higham, S Stagoll (2006) [1922, Howlett & Son]. *Artists Rifles: Regimental Roll of Honour and War Record 1914–1919* (3rd ed.). London: Naval & Military Press. ISBN 978-1-84734-129-7.

## Välislingid
* 
* Artists Rifles Association (inglise keeles)
* Rupert Christiansen (27. aprill 2014) "When artists fought for Queen and country". *[[The Telegraph]]*. (inglise keeles)
Chun-Li

"**Chun-Li**" (Hiina: 春麗) on Ameerika naisräppari ja -laulja Nicki Minaji laul. Laul väljastati 12. aprill 2018. Laul on ka Nicki albumil "Queen" (2018). Laul on "*Queen*" albumi liidsingel. 
10. aprillil teatas Nicki, et ta väljastab 12. aprillil kaks laulu: "Chun-Li" ja "Barbie Tingz". Samas postituses jagas ta ka mõlema albumikaasi. 
Sõnades räägib Nicki tema *[[online]]*-vihkajatest sõnadega: "They need rappers like me! So they can get on their fucking keyboards and make me the bad guy, Chun-Li.", mis tähendab "Neil on vaja minusuguseid räppareid! Et nad saaksid minna oma kuradi klaviatuurile ja teha minust halb isik, Chun-Li."

## Viited
Your Love

"**Your Love**" on Ameerika naisräppari ja -laulja Nicki Minaji laul tema albumist "Pink Friday" (2010). 

Laul avaldati 1. juunil 2010 albumi liitsinglina. Laulu on müüdud üle 1,5 miljoni digitaalse eksemplari. 
Laul on RIAA plaatina sertifikatsiooniga. 

## Viited
Mari Meentalo

**Mari Meentalo** (sündinud 7. oktoobril 1988 Viljandis) on eesti muusik, arranžeerija, produtsent, manager ja õpetaja.

Ta lõpetas 2010. aastal Eesti Maaülikooli maastikurahitektuuri bakalaureuseõppe ja õppis Eesti Kunstiakadeemias urbanistikat. 2018. aastal lõpetas Tartu Ülikooli Viljandi Kultuuriakadeemia pärmusmuusika diplomiõppe muusik-tehnoloogi suunal *[[cum laude]]*.

Mari Meentalo mängib eesti torupilli, flööti, parmupilli, pikkvile ning laulab.

Ta on tegutsenud 2010–2013 aastatel koos Jaan Tätte juunioriga ansamblis Meister ja Mari ning võttis enda kirjutatud lauluga "Unemati" osa 2011. aasta Eesti Laulu konkursist. Laulis ansamblis Armastus 2013–2014, kaasliikmeteks Taavi Tulev ja Jaan Tätte juunior. Alates 2017. aastast tegutseb koos Johannes Ahuni, Aleksander Sprohgise ja Raho Aadlaga audiovisuaalses folktroonikabändis OOPUS. Alates 2020. aastast kureerivad bändi OOPUS liikmed Tallinn Music Weekil Folktronica lava.

2019. aastal sai Mari Meentalo Mooste Elohelü rahvamuusikatöötluste festivalil patrooni eripreemia ning nomineeriti Eesti folkmuusikaauhindade Etnokulbid 2019 jagamisel aasta muusiku kategoorias.

## Tunnustus
*2007 Türi valla hõbedane aumärk

## Viited
Sarah Baartmani ringkond

**Sarah Baartmani ringkond** (kuni 1. septembrini 2014 **Cacadu ringkond**) on Lõuna-Aafrika Vabariigis Ida-Kapimaa provintsis asuv 2. järgu haldusüksus. Halduskeskus asub Port Elizabethis, mis aga ise Sarah Baartmani ringkonna koosseisu ei kuulu.

Ringkond on saanud nime bušmani naise Sarah Baartmani (1789–1815) järgi, keda demonstreeriti Suurbritannias vaatamisväärsusena.

Lõuna-Aafrika Vabariigi 2011. aasta rahvaloenduse andmetel oli ringkonna elanikest mustanahalisi aafriklasi 53,27%, värvilisi 34,87%, valgeid 10,87%, India või Aasia päritolu inimesi 0,34% ja teisi 0,66%. Koosa keelt pidas emakeeleks 45,41% inimesi, afrikaani keelt 45,11% ja inglise keelt 6,45%.

## Viited
Euroopa Jõutõstmise Föderatsioon

**Euroopa Jõutõstmise Föderatsioon**, lühend **EPF**, (inglise keeles *European Powerlifting Federation*) on Euroopa jõutõstmise alaliite ühendav spordiorganisatsioon. 

EPL koordineerib jõutõstmisega seotud tegevust Euroopas. Föderatsiooni kuulub 33 liikmesriiki. Eestit esindab seal Eesti Jõutõsteliit. EPL-i president on Arnulf Wahlstrøm Norrast.

Euroopa Jõutõstmise Föderatsiooni tegevus on tihedalt seotud Rahvusvahelise Jõutõstmise Föderatsiooniga.

## Euroopa meistrivõistlused
EPF-i egiidi all toimuvad igal aastal Euroopa meistrivõistlused (neid on erinevaid). Ühel korral on korraldaja rollis olnud ka Eesti. 2016. aasta märtsis peeti Tartus Euroopa meistrivõistlused klassikalises jõutõstmises. Avatud klassis tuli meistriks Alex-Edward Raus ja Siim Rast sai hõbemedali. Avatud klassi meeskondlikus arvestuses tuli Eesti Soome ja Poola järel kolmandaks.

2018. aastal võitis Siim Rast üliraskekaalus (120+) kuldmedali koondtulemusega 955 kilo.

## Viited

## Välislingid
*Koduleht
*EM-tulemused aastate lõikes. europowerlifting.org 
*Euroopa rekordid. europowerlifting.org
Peep Taimla

**Peep Taimla** (sündinud 3. märtsil 1965 Tallinnas) on eesti dirigent ja ilmateadustaja..  

## Haridus
Noorpõlves laulis Peep Taimla RAM-i poistekooris, harjutas klaverit, kitarri ja trompetit. Keskkooli ajal osales ta mitmes rokkansamblis laulja, soolokitarristi ja laulusõnade loojana. Peep Taimla on õppinud kitarri Heldur Vaabeli ja Uno Loobi juures.

Peep Taimla on lõpetanud 1989. aastal Tallinna Pedagoogilise Instituudi kultuuriteaduskonna ning 1993. aastal Tallinna Riikliku Konservatooriumi puhkpilliorkestri dirigeerimise erialal. 1996/97 täiendas ta end sümfooniaorkestri dirigeerimise alal Sibeliuse Akadeemias Helsingis.

## Töö
Peep Taimla on dirigeerinud mitut kutselist orkestrit nii Eestis kui ka välismaal. Ta on pidanud loenguid Tallinna Ülikoolis ja andnud pillitunde huvikoolides. Ta asutas 1990. aastal klassikalist muusikat viljeleva orkestri Tallinna noorte brassstuudio ja  1999. aastal lasteansambli Vinged Jütsid.

Peep Taimla on töötanud ilmatoimetajana ETV-s 1997–2007 ja Kanal 2-s 2008–2013. Aastatel 1999–2005 tegi Peep Taimla ilmasaateid Raadio 2-s ja Vikerraadios. Televisioonimeteoroloogia alal on Peep Taimla täiendanud end Soome Meteoroloogiainstituudis, Yleisradios ja uudistekanalis CNN]. Ta on teinud ETV-s portreesaate "Tähelaev: Peeter Saul". 

Peep Taimla töötab Tallinna Kopli Huvikoolis kitarri- ja ukuleleõpetajana.

## Teoseid
Peep Taimla on avaldanud luulevormis populaarteaduslikud raamatud „Laste väike ilma-aabits“ ja „Ilm teeb ilma 12 kuud“.

## Viited

## Välislingid
* https://arhiiv.err.ee/vaata/vikerkaar-vikerkaar-peep-taimla
* https://pealinn.ee/2019/02/25/tulevases-kogukonnamajas-jagub-rohkem-ruumi-pillioppeks-ja-tantsutundideks/
* Tallinna Noorte Brassstuudio asutamine
* Lasteansambli Vinged Jütsid asutamine
* https://menu.err.ee/277591/peep-taimla-teadustas-cnn-i-eetris-euroopa-ilma
* https://www.digar.ee/arhiiv/et/download/187383
* https://issuu.com/olmerk_kujundus/docs/sde_ajakiri_haaberstikod_
* https://arhiiv.err.ee/vaata/tahelaev-peeter-saul-141901
* https://www.koplihuvikool.edu.ee/kontaktid
Tarakvere jõgi

**Tarakvere jõgi** on jõgi Peipsi alamvesikonnas.

Jõgi asub Jõgeva maakonnas Jõgeva ja Mustvee vallas, läbides Liikatku, Vanamõisa, Jaama, Tarakvere ja Veia külasid.

Jõgi kuulub heledaveeliste ja vähese orgaanilise aine sisaldusega jõgede tüüpi.

Jõgi voolab läbi Tarakvere paisjärve.

## Viited

## Välislingid
*
Signe Paisjärv

**Signe-Mai Paisjärv** (31. mai 1940 Tallinn – 10. juuni 2016 Tallinn) oli Eesti sportlane, lauatennisist. 

Ta võitis 1966. aasta Euroopa meistrivõistlustel ja 1967. aasta maailmameistrivõistlustel naiste paarismängus NSV Liidu naiskonna koosseisus hõbemedali.

Ta oli abielus Jüri Taluga.

## Viited

## Välislingid
*
Karl Vahenõmm

**Karl Vahenõmm** (25. jaanuar 1907 Tarva küla, Veltsa vald – 28. detsember 1988 Tallinn) oli eesti põllumajandusteadlane ja sordiaretaja. 

1927. aastal lõpetas ta Pärnu Linna Ühisgümnaasiumi. 1934. aastal lõpetas ta Tartu Ülikooli põllumajandusteaduskonna.

1955. aastal kaitses ta põllumajandusteaduste kandidaadi kraadi väitekirjaga "Köögiviljade ja söödajuurviljade seemne kasvukoha mõju reproduktsioonide sordiliste omaduste kujunemisele".

Aastatel 1959–1962 oli ta Eesti Maaviljeluse ja Maaparanduse Teadusliku Uurimise Instituudi Kuusiku katsebaasi köögiviljanduse grupi juht, 1962–1967 köögiviljanduse osakonna juhataja. 1967. aastal kuni pensionile jäämiseni Juuliku katsebaasi juhataja. 

Ta tegeles köögiviljade sordiaretuse, seemnekasvatuse ja agrotehnikaga. Tema aretatud sortide hulka kuuluvad söödakaalikas "Kuusiku" (kaasautor Erich Niinepuu), peakapsas "Kuusiku varajane" (kaasautor Alide-Johanna Pajoma) ja redisesort "Võiredis".

Ta on maetud Tallinna Rahumäe kalmistule.

## Tunnustus
*1964 Eesti NSV teeneline teadlane

## Viited

## Välislingid
*Rahvusarhiivi fotoinfosüsteem FOTIS. Vahenõmm, Karl – Eesti Maaviljeluse ja Maaparanduse Teadusliku Uurimise Instituudi Juuliku Katsebaasi juhataja (1967)
Only (Nicki Minaji laul)

"**Only**" on Ameerika naisräppari ja -laulja Nicki Minaji laul. Laul on tema kolmandalt stuudioalbumilt "The Pinkprint". Laul väljastati 28. oktoobril 2014. 
Lüürikavideo väljastati 2014. aasta novembril ja muusikavideo kuu aja pärast. 
Laul sai RIAA kolmekordse plaatina auhinna.

## Viited
Only

**Only** võib viidata järgnevale:
* **[[Only (Anthraxi laul)]]**, 1993
* **[[Only (Nine Inch Nailsi laul)]], 2005
* **Only (Nicki Minaji laul)**, 2014
* **The Only''', Static-X'i laul
Kuluvorm

**Kuluvorm** on lühemaks kulunud sõna või sõnavorm.

## Näited
*Veski* on kuluvorm endisest liitsõnast *vesikivi*.
*Aasta* on kuluvorm läänemeresoome liitsõnast **aiγasta-aika*.
*Aitüma* on kuluvorm sõnaühendist *aita jumal*.

Vene *spasíbo* 'aitäh' on kuluvorm sõnaühendist *spasi bog* 'päästa, jumal'.
Läti *paldies* 'aitäh' on lühenenud sõnaühendist *palīdz dievs* 'aita, jumal'.
Cullinan

**Cullinan** on linn Lõuna-Aafrika Vabariigis Gautengi provintsis Tshwane linnaringkonnas. Linn asub ligi 30 km Pretoriast idas.

Linn on saanud nime teemandimagnaadi Thomas Cullinani järgi, kes 20. sajandi alguses alustas piirkonnas teemantide kaevandamist.

Lõuna-Aafrika Vabariigi 2011. aasta rahvaloenduse andmetel oli Cullinani elanikest mustanahalisi aafriklasi 64,27%, valgeid 31,74%, värvilisi 2,70%, India või Aasia päritolu inimesi 0,48% ja teisi 0,81%. Afrikaani keelt pidas emakeeleks 48,95% inimesi, pedi keelt 15,64%, inglise keelt 9,16%, sotho keelt 5,93%, tsvana keelt 4,80%, suulu keelt 4,53%, ndebele keelt 2,80%, koosa keelt 2,49%, tsonga keelt 2,42% ja svaasi keelt 1,32%.

## Galerii

Pilt:Cullinan Storefronts.JPG
Pilt:Cullinan mine.JPG


## Viited
Hammanskraal

**Hammanskraal** on linn Lõuna-Aafrika Vabariigis Gautengi provintsis Tshwane linnaringkonnas.

Lõuna-Aafrika Vabariigi 2011. aasta rahvaloenduse andmetel oli Hammanskraali elanikest mustanahalisi aafriklasi 98,32%, valgeid 0,38%, värvilisi 0,35%, India või Aasia päritolu inimesi 0,29% ja teisi 0,66%. Tsvana keelt pidas emakeeleks 46,20% inimesi, pedi keelt 18,14%, tsonga keelt 14,71%, sotho keelt 4,27%, ndebele keelt 4,11%, inglise keelt 4,07%, suulu keelt 3,23%, venda keelt 1,92%.

## Galerii

Pilt:Hammanskraal, besigheidsdistrik.jpg
Pilt:Asphalt Plant, Hammanskraal.jpg


## Viited
Dealesville

**Dealesville** on linn Lõuna-Aafrika Vabariigis Free State'i provintsis Lejweleputswa ringkonnas Tokologo vallas.

Dealesville asutati 1899. aastal. Linn on saanud nime farmi omaniku John Henry Deale'i järgi, kelle farmi maadele asula rajati. Dealesville sai linnaõigused 1914. aastal.

Lõuna-Aafrika Vabariigi 2011. aasta rahvaloenduse andmetel oli Dealesville'i elanikest mustanahalisi aafriklasi 89,37%, valgeid 7,29%, India või Aasia päritolu inimesi 1,76%, värvilisi 1,30% ja teisi 0,29%. Tsvana keelt pidas emakeeleks 56,87% inimestest, koosa keelt 19,36%, sotho keelt 10,24%, afrikaani keelt 9,00%, inglise keelt 1,55% ja suulu keelt 1,38%.

## Viited
Helsingi Lõunasadam

**Helsingi Lõunasadam** (soome keeles *Eteläsatama*, rootsi keeles *Södra hamnen*) on reisisadam Helsingis.

Lõunasadam rajati 1813 Kaupunginlahti äärde. Reisiliiklus algas sadamast 1837, kui avati Turu–Helsingi–Peterburi laevaliin.

1965 alustas sadamast Tallinna–Helsingi laevaliin.

Sadamas on kaks reisiterminali:
*Olümpiaterminal
*Katajanokka terminal (rootsi keeles *Skatudden*)

Sadamat läbib aastas 4,7 miljonit reisijat.

## Vaata ka
* Länsisatama
* Vuosaari sadam

## Viited

## Välislingid
*
Zululandi ringkond

**Zululandi ringkond** on Lõuna-Aafrika Vabariigis KwaZulu-Natali provintsis asuv 2. järgu haldusüksus. Piirneb põhjas Svaasimaaga.

Lõuna-Aafrika Vabariigi 2011. aasta rahvaloenduse andmetel oli Zululandi ringkonna elanikest mustanahalisi aafriklasi 98,05%, valgeid 1,40%, India või Aasia päritolu inimesi 0,22%, värvilisi 0,21% ja teisi 0,12%. Suulu keelt pidas emakeeleks 94,26% inimesi, inglise keelt 1,47%, afrikaani keelt 1,26% ja ndebele keelt 1,07%.

## Viited
Kapsarull

**Kapsarull** on rulli keeratud kapsa hakklihatäidisega.

Kapsarullid on tavaline toit ka Eesti köögis.

## Vaata ka
* Eesti köök

## Viited
King Cetshwayo ringkond

**King Cetshwayo ringkond** (kuni 2016. aastani **uThungulu ringkond**) on Lõuna-Aafrika Vabariigis KwaZulu-Natali provintsis asuv 2. järgu haldusüksus.

Ringkond on saanud nime suulude kuninga Cetshwayo kaMpande (u. 1826–1884) auks.

Lõuna-Aafrika Vabariigi 2011. aasta rahvaloenduse andmetel oli ringkonna elanikest mustanahalisi aafriklasi 94,43%, valgeid 3,24%, India või Aasia päritolu inimesi 1,61%, värvilisi 0,55% ja teisi 0,16%. Suulu keelt pidas emakeeleks 89,11% inimesi, inglise keelt 5,09%, afrikaani keelt 2,27% ja ndebele keelt 1,32%.

## Viited
Skukuza

**Skukuza** on linn Lõuna-Aafrika Vabariigis Mpumalanga provintsis Ehlanzeni ringkonnas Mbombela vallas.

Skukuzas asub Krügeri rahvuspargi halduskeskus.

Lõuna-Aafrika Vabariigi 2011. aasta rahvaloenduse andmetel oli Skukuza elanikest mustanahalisi aafriklasi 83,86%, valgeid 14,45%, värvilisi 1,56% ja India või Aasia päritolu inimesi 0,13%. Tsonga keelt pidas emakeeleks 57,99% inimesi, svaasi keelt 9,64%, afrikaani keelt 9,45%, inglise keelt 7,68%, sotho keelt 5,08%, suulu keelt 3,11%, venda keelt 2,28%, pedi keelt 1,90%, koosa keelt 1,21% ja tsvana keelt 1,08%.

## Galerii

Pilt:Skukuza Camp Kruger NP.JPG
Pilt:Skukuza camp, Kruger National Park (10900778066).jpg


## Viited
Hoedspruit

**Hoedspruit** on linn Lõuna-Aafrika Vabariigis Limpopo provintsis Mopani ringkonnas, Marulengi valla halduskeskus.

Linnas asub Hoedspruiti lennujaam.

Lõuna-Aafrika Vabariigi 2011. aasta rahvaloenduse andmetel oli Hoedspruiti elanikest valgeid 52,30%, mustanahalisi aafriklasi 39,40%, värvilisi 5,04%, India või Aasia päritolu inimesi 2,79% ja teisi 0,51%. Afrikaani keelt pidas emakeeleks 44,77%, inglise keelt 19,73%, pedi keelt 11,69%, tsonga keelt 6,20%, tsvana keelt 2,99%, venda keelt 2,74%, svaasi keelt 2,49%, koosa keelt 1,77%, sotho keelt 1,70% ja suulu keelt 1,66%.

## Viited